Tenismanul Gabi Adrian Boitan l-a învins pe Ioan Alexandru Chiriţă cu 6-7 (5/7), 6-0, 6-2, sâmbătă, în finala turneului ITF de la Bucureşti, organizat de CS North Tennis (Future Open by Samsung AI) şi dotat cu premii totale de 15.000 de dolari, informează AGERPRES.
Gabi Adrian Boitan, al patrulea favorit, s-a impus după două ore şi 27 de minute,
Boitan (460 ATP) şi Chiriţă (1.007 ATP) erau la egalitate în meciurile directe, 1-1, înaintea partidei de sâmbătă.
Boitan şi-a trecut în palmares al cincilea său titlu ITF la simplu.
La dublu, titlul a fost obţinut, vineri, de favoriţii numărul trei, Florent Bax (Franţa) şi Simon Beaupain (Belgia), victorioşi cu 6-2, 6-4 în finala cu românii Alexandru Cristian Dumitru/Mihai Răzvan Marinescu (N.4).